Aaltonen samaan ketjuun Jussi Jokisen ja Mikael Granlundin kanssa | Jääkiekko | Iltalehti.fi
Aaltonen samaan ketjuun Jussi Jokisen ja Mikael Granlundin kanssa
Torstai 15.8.2013 klo 15.59 Missä pelaa Juha-Matti Aaltonen? Kysymys on esitetty monesti viime kevään MM-kotikisojen jälkeen.
Aaltonen viilettää lauantaina hyväntekeväisyysottelussa. (JARNO JUUTI)
Vastaus on - Kalajoella, lauantaina.Kiekkotaiteilija Aaltosen tulevan kauden seura on vielä avoin, mutta mies on huippukunnossa ja näyttää osaamistaan Jussi Jokisen ja Mikael Granlundin ketjussa lauantaina.- Hienoa että saadaan jo kolmantena vuonna perättäin kovia kotimaisia kiekkotähtiä Kalajoelle, sanoo Pittsburgh Penguinsin Jussi Jokinen.Hockey Carnevalin tähtijoukkueessa Jussi Jokinen All Starsissa hyökkäävät ykkösketjun lisäksi muun muassa Nashvilleen lähtevä Miikka Salomäki ja Markus Granlund (Calgary Flames).Suomen toisen joustokaukalon (Hartwall-Areenan jälkeen) laitoja venyttää taklauksillaan kolossaalinen puolustaja Ilari Melart, joka pelaa viimeisen pelinsä Suomessa ennen lähtöään Colombukseen.Maalissa torjuu Minnesotan Niklas Bäckström.- Meillä oli tulossa muitakin tuttuja pelimiehiä, mutta KHL:n aikaiset leirit veivät muutaman vakiovieraamme (Janne Pesonen, Leo Komarov). Tuomo Ruutu, Joni Pitkänen ja Pekka Rinne joutuivat joutuivat peruttaamaan tulonsa, sanoo Jokinen.- Poisjäävä kolmikko on lahjoittanut jokainen pelivarusteitaan arpajaisiin, kiittelee Jokinen.Kalajoen kiekkokarnevaalien tuotto lahjoitetaan JHT:n junioreille ja yleisesti kalajokisen jääkiekkoilun edistämiseksi.Jussi Jokisen tähtijoukkue kohtaa pelissä paikallisen Suomi-sarjan JHT:n joukkueen ja ottelun erätauoilla on rangaistuslaukaus- ja taitokilpailuja. ARI STENIUS